ICT Movement 30/09/61
@ เปิดงาน ดิจิทัล ไทยแลนด์ บิ๊กแบง 2018 งานใหญ่ประจำปีของกระทรวงดีอีไปเมื่อสัปดาห์ก่อนนู้น ทั้งกระทรวง ดีอี และ กสทช. เจอพาดหัวข่าวงานกร่อยเข้าไป เมื่อ นายกรัฐมนตรี ซึ่งไปเป็นประธานเปิดงานให้ พูดดังๆ ในบูธ กสทช. ว่า มีประชาชนร้องเรียนมาเยอะ ว่าใช้งานเน็ตประชารัฐไม่ได้ ฝากช่วยดู อย่าให้มีใครมาร้องเรียนอีก,@ ปิดงานบิ๊กแบงไปแค่วันเดียว สมคิด จาตุศรีพิทักษ์ รองนายกรัฐมนตรี ก็แวะไปเยี่ยมกระทรวงดีอี แล้วกระทุ้งต่อเรื่องกฎหมายภายใต้กระทรวงที่ทำคลอดไม่ได้สักฉบับ ทำให้งานไม่ขับเคลื่อนเท่าที่ควร พิเชฐ ดุรงคเวโรจน์ รมว.ดีอี เชิญรดน้ำมนต์ด่วน,@ แสดงความคิดเห็นต่อการเปิดประมูลคลื่น 900 เมกะเฮิรตซ์ ในรอบที่จะถึงแบบเข้มข้น ซู่ซ่า หลายคนจึงหวังว่า ดีแทค น่าจะเข้าร่วมประมูลสักกะที โดยเฉพาะคุณพี่ๆที่ กสทช. ลุ้นยิ่งกว่าเมียจะคลอดลูก,@ ยรรยง มุนีมงคลทร แห่ง เอปสัน มีเรื่องให้เฮ เมื่อตั้งเป้าจะเป็นพรินเตอร์แบรนด์แรกในไทย ที่ทำสถิติขายอิงค์เจ็ทพรินเตอร์ระบบแท็งก์แตะ 1.5 ล้านเครื่อง ภายในสิ้นปีนี้ ฮึบฮึบ,@ Google Search ฉลองครบรอบ 20 ปี ด้วยการเปิดเผย 5 หมวดการค้นหายอดนิยม ประกอบด้วย สิ่งที่อยู่รอบตัว, กีฬา,ภาพยนตร์และรอบฉาย, สถานที่ท่องเที่ยว และช็อปปิ้ง,@ นภาพร รัตนแสงหิรัญ ขอเชิญชวนคุณลูกค้า ช็อปปิ้งสก๊อตช์เทป โพสต์อิท และอื่นๆของ 3 เอ็ม ได้แล้วบนร้านค้าออนไลน์ 3M Official Store บนเว็บ JD.co.th,@ ปวริศา ชุมวิกรานต์ จาก LINE MOBILE ปลื้มมากหลังแคมเปญแพ็กเกจราคา 5 บาทต่อเดือนถูกปล่อยออกไป แค่ 5 นาที มีคนลงทะเบียนรับสิทธิ์ถึง 30,000 ราย แถมยอดวิวสูงถึง 22 ล้านวิว แปะ แปะ แปะ ,@ ก่อนจะบรรลุข้อตกลงในการเข้าถือหุ้น สปริงนิวส์ 19 ไปเมื่อต้นสัปดาห์ ทรงพล ชัญมาตรกิจ ซีอีโอ ทีวีไดเร็ค บอกว่า เจรจาอยู่กับหลายช่อง แต่ที่สุดก็เป็น สปริงนิวส์ ที่โชคดีมีชัย ได้นอนตาหลับ
ปวริศา ชุมวิกรานต์ จาก LINE MOBILE ปลื้มมากหลังแคมเปญแพ็กเกจราคา 5 บาทต่อเดือนถูกปล่อยออกไป แค่ 5 นาที มีคนลงทะเบียนรับสิทธิ์ถึง 30,000 ราย
ICT Movement,ดิจิทัล ไทยแลนด์ บิ๊กแบง 2018,กสทช.,สมคิด จาตุศรีพิทักษ์,ปวริศา ชุมวิกรานต์